**Revisors oppgaver i tilknytning til kommunal tilskuddsordning: Nasjonal Alis og Veiledning**

**Om revisors kontroll**

Kommunen skal innen 1. april året etter utbetaling av tilskudd levere attest fra revisor iht. standarden ISRS 4400 "Avtalte kontrollhandlinger". Krav om attest fra revisor gjelder ikke dersom søknaden kun gjelder tilskudd til forskriftsfestet veiledning.

Forutsetninger for revisjonens kontroll:

* Kommunene skal sikre at kommunens revisor mottar kopi av [tilskuddsregelverket](https://www.helsedirektoratet.no/tilskudd/nasjonal-alis-og-veiledning/_/attachment/inline/dc2b430a-ec52-4e7d-8d1e-bddbc3731e65%3Adef3859cffebd461f4a8f5bd5adcaca4d6500148/0762.63%20870411%20Nasjonal%20ALIS%20og%20veiledning.pdf).
* Kommunens revisor har fått nødvendig dokumentasjon om avtaler og søknader for å kunne gjennomføre kontroll.

Revisor skal bekrefte at opplysningene i søknadene er riktige, ved å gjennomføre følgende *kontrollpunkter*:

1. Innholdet i ALIS-avtalen samsvarer med tilskuddsregelverket.
2. Det er inngått ALIS-avtale mellom kommunen og den enkelte ALIS det ble søkt om tilskudd for, og at avtalen dekker hele tilskuddsperioden.
3. Helsedirektoratets mal for ALIS-avtale er benyttet.
4. Innholdet i ALIS-avtalen er i tråd med kravene i tilskuddsregelverket
5. Det er samsvar mellom arbeidsavtalen eller ansettelsesforholdet ALIS har hatt i perioden det er søkt om tilskudd for, stillingstypen og stillingsstørrelsen som er angitt i søknaden. Kommunen skal ha gjort en skjønnsmessig vurdering av stillingsprosent for ALIS som er selvstendig næringsdrivende.
6. Innvilget tilskudd ikke er overlappende (samme HPR-nummer og samme periode) dersom det er søkt om tilskudd flere ganger for samme ALIS.
7. For nye ALIS avtaler inngått fra og med 18.april 2024, skal det også bekreftes at ALIS i tilskuddsperioden ikke var ansatt eller tilknyttet vikarbyrå eller annen privat kommersiell aktør innen medisinsk virksomhet. Dette gjelder uavhengig av om ALIS på deltid har kommunal avtale eller ansettelse.

**Dokumentasjonskrav**

Det skal sendes en samlet revisorattest for alle kommunens søknader knyttet til denne tilskuddsordningens søknadsperiode.

For dette arbeidet skal det tas utgangspunkt i oppsummeringstabellen sortert per HPR- nummer som finnes avslutningsvis i hvert søknadsskjema. En oversikt med bekreftelse på gjennomført kontroll av punktene over og status per HPR nummer skal følge revisorattesten som vedlegg i Altinn.

|  |  |  |
| --- | --- | --- |
|   |   | Kontrollpunkt |
| HPR nummer | Navn | 1 | 2 | 3 | 4 | 5 | 6 | 7 | Merknad |
|   |   |   |   |   |   |   |   |   |   |
|   |   |   |   |   |   |   |   |   |   |
|   |   |   |   |   |   |   |   |   |   |
|   |   |   |   |   |   |   |   |   |   |
|   |   |   |   |   |   |   |   |   |   |

Fyll inn HPR nummer og navn for hver ALIS, og bekreft kontrollpunktene. Ved avvik skal det i tabellen legges inn merknad på aktuelle HPR nummer.

Hvis revisor har kommentarer eller finner feil i kommunens tilskuddssøknad, skal dette tas opp med kommunen. Ved feilaktig mottatte tilskudd skal Helsedirektoratet orienteres da dette skal tilbakebetales.

Det er kommunens ansvar å tilrettelegge for at signert revisorbekreftelse med vedlegg sendes digitalt via Alitinn til Helsedirektoratet innen fristen 1. april.